Diari Oficial de la Generalitat Valenciana


Sumari del DOGV 568, del 15-04-1987 (1987/808578)

ORDRE de 16 de març de 1987, de la Conselleria d'Economia i Hisenda, per la qual s'acorda l'afectació de uns locals situats a Castelló, Avda. de València, núm. 34.
-------------------------------------------------------------------------------------------------------------------------------------------------------------------

### Dades del document

Número de DOGV
:   568

Data del DOGV
:   15-04-1987

Secció del DOGV
:   ALTRES DISPOSICIONS

Número del document
:   1987/808578


Data del document
:   16-03-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de març de 1987, de la Conselleria d'Economia i Hisenda, per la qual s'acorda l'afectació d'uns locals situats a Castelló, Av. València, núm. 34.  
L'Hble. Sr. Conseller de Treball i Seguretat Social ha sol·licitat que s'hi afecten uns locals situats a Castelló, Avda. de València, núm. 34, d'acord amb el que disposen els arts. 61 i 62 de la Llei 3/1986, de 24 d'octubre, de Patrimoni de la Generalitat Valenciana.   
Els esmentats locals seran destinats al desenvolupament de les competències pròpies de la Conselleria de Treball i Seguretat Social.   
En atenció d'aquests motius i d'acord amb les facultats que em són atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,   
ORDENE  
Article 1r  
S'afecten a la Conselleria de Treball i Seguretat Social els locals següents:   
- Habitatge del tipus 19, situat en la planta baixa del bloc que recau a l'esquerra mirant des de l'Avinguda de València, amb la façana d'aquest habitatge al carrer prolongació del de Vázquez Mella i zona comuna central. S'hi accedeix a través de zona comuna des de l'Avda. de València i carrer prolongació del de Vázquez Mella i vestíbul número u. Ocupa una superfície útil de setanta-quatre metres vint-i-nou decímetres quadrats, distribuïts interiorment. Confronta mirant la façana des de la zona comuna central, front, la susdita zona; dreta, carrer prolongació del de Vázquez Mella; esquerra, zona comuna central i vestíbul d'accés; i fons, el local número quatre i en part elements comuns.   
- Habitatge del tipus 20, situat en la planta baixa del bloc situat a l'esquerra tal com es mira des de l'Avinguda de València. S'hi accedeix pel vestíbul número u que arranca des de la zona comuna central a la qual s'accedeix des de l'Avinguda de València i carrer prolongació del de Vázquez Mella. Ocupa una superfície útil de setanta metres setanta-sis decímetres quadrats, distribuïts interiorment. Confronta: front, pati comú central; dreta, vestíbul d'accés; esquerra, l'habitatge de la mateixa planta tipus 21; i fons, element comú.   
- Habitatge del tipus 21, situat en la planta baixa del bosc situat a l'esquerra tal com es mira des de l'Avda. de València. S'hi accedeix pel vestíbul número dos que arranca des de la zona comuna central a la qual s'accedeix des de l'Avda. de València i carrer prolongació del de Vázquez Mella. Ocupa una superfície útil de setanta metres setanta-sis decímetres quadrats, distribuïts interiorment. Confronta: front, zona comuna central; dreta, l'habitatge de la mateixa planta tipus 20; esquerra, elements comuns; i fons, element comú.   
Article 2n  
Aquests locals seran destinats al desenvolupament de les competències pròpies de la Conselleria de Treball i Seguretat Social.   
Article 3r  
Els esmentats locals queden integrats en el domini públic de la Generalitat Valenciana i correspon a la Conselleria de Treball i Seguretat Social d'exercir-hi les competències demanials, incloent-hi l'administració i conservació.   
Article 4t  
Que la Conselleria de Treball i Seguretat Social designe un representant perquè concórrega amb el representant nomenat pel Tresorer General, a l'acte d'afectació que tindrà lloc el dia 24 d'abril de 1987, en la Conselleria d'Economia i Hisenda.   
València, 16 de març de 1987.   
El Conseller d'Economia i Hisenda,  
ANTONI BIRLANGA I CASANOVA